Varsanäyttely
Varsanäyttely. Lammin hevosyhtiön toimesta pidettiin varsanäyttely Lammin pitäjän Kirkonkylän kestikievarissa tämän toukok. 27 päivänä. Vuoden vanhoista ori- ja tammavarsoista annettiin neljä rahapalkintoa. Ensimmäisen sai talollisenpoika A. Huostila ruunista 9 kort. 3 1/2 tuum. korkeasta orivarsasta, toisen maanvilj. V. Isolukkari ruskeasta 9 kort. 4 tuum. korkeasta orivarsasta (arpa ratkaisi ensimmäisen palkinnon edellisen hyväksi), kolmannen talollinen Mantus Äijälä ruunista 9 kort. 2 1/2 tuum. korkeasta orivarsasta ja neljännen torppari Kaarle Mäntylä ruunista 9 kort. 1/2 tuum. korkeasta orivarsasta. Kirjallinen kunniapalkinto annettiin talolliselle R. Uotilalle ruunista 9 kort. korkeasta orivarsasta.

Kolmivuotiaasta, erittäin hyvin hoidetusta ruskeasta tammasta annettiin maanvilj. V. Isolukkarille ensimmäinen kirjallinen kunniapalkinto, ja toinen talolliselle Kustaa Hannulalle ruunista nelivuotiaasta oriista.

[Lähde:Uusi Suometar 30.5.1890 sivu 3]

[ruuni = ruskea; kortteli = 14,8 senttimetriä]

Anonyymi
Uusi Suometar
1890